text: РЕГЛАМЕНТ ЗА ИЗПЪЛНЕНИЕ (ЕС) № 270/2013 НА КОМИСИЯТА
  от 21 март 2013 година
  за изменение на приложение I към Регламент (ЕО) № 669/2009 за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 от него,
  като има предвид, че:
  (1)
  С Регламент (ЕО) № 669/2009 на Комисията (2) се определят правила относно засиления официален контрол, който е необходимо да се провежда върху вноса на фуражите и храните от неживотински произход, изброени в приложение I към него („списъкът“), на граничните пунктове, през които стоките влизат на териториите, посочени в приложение I към Регламент (ЕО) № 882/2004.
  (2)
  В член 2 от Регламент (ЕО) № 669/2009 се предвижда списъкът да се преразглежда редовно, поне веднъж на три месеца, като се вземат под внимание най-малко източниците на информация, упоменати в посочения член.
  (3)
  Наличието и значимостта на инцидентите с храни, за които са постъпили уведомления чрез Системата за бързо предупреждение за храни и фуражи, констатациите от одитите в трети страни, проведени от Хранителната и ветеринарна служба, както и докладите относно пратките с фуражи и храни от неживотински произход, които държавите членки представят на Комисията на всеки три месеца в съответствие с член 15 от Регламент (ЕО) № 669/2009, сочат, че списъкът следва да бъде изменен.
  (4)
  Освен това списъкът следва да бъде изменен, като бъде намалена интензивността на официалния контрол на стоките, за които източниците на информация сочат общо подобряване на нивото на съответствие с приложимите изисквания, предвидени в законодателството на ЕС, и за които поради това запазването на съществуващата честота на официален контрол вече не е обосновано. Поради това текстът в списъка относно листата от кориандър и босилек от Тайланд следва да бъде съответно изменен, що се отнася до честотата на физическите и идентификационните проверки за остатъчни вещества от пестициди.
  (5)
  Поради това Регламент (ЕО) № 669/2009 следва да бъде съответно изменен.
  (6)
  Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩИЯ РЕГЛАМЕНТ:
  Член 1
  В приложение I към Регламент (ЕО) № 669/2009, в текста за Тайланд редовете относно „Листа от кориандър“ и „Босилек (индийски, обикновен)“„(Храни - пресни подправки)“, що се отнася до честотата на физическите и идентификационните проверки за остатъчни вещества от пестициди, се заменят със следното:
  „-
  Листа от кориандър
  -
  ex 0709 99 90
  72
  Тайланд (TH)
  Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (4)
  10“
  -
  Босилек (индийски, обикновен)
  -
  ex 1211 90 86
  20
  (Храни - пресни подправки)
  Член 2
  Настоящият регламент влиза в сила на третия ден след публикуването му в Официален вестник на Европейския съюз.
  Той се прилага от 1 април 2013 г.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 21 март 2013 година.